b'\n_START_ARTICLE_\nTillab\xc3\xa9ri (departementti)\n_START_PARAGRAPH_\nTillab\xc3\xa9ri on departementti Nigerin Tillab\xc3\xa9rin alueella. Se sijaitsee Sahelin alueella Nigerjoen varrella. Departementin pinta-ala on 8\xc2\xa0715 neli\xc3\xb6kilometri\xc3\xa4. Asukkaita on 287\xc2\xa0700 henke\xc3\xa4 (vuonna 2010, arvio)._NEWLINE_Tillab\xc3\xa9rin departementti rajoittuu id\xc3\xa4ss\xc3\xa4 Ouallamin, etel\xc3\xa4ss\xc3\xa4 Kollon ja l\xc3\xa4nness\xc3\xa4 T\xc3\xa9ran departementteihin sek\xc3\xa4 pohjoisessa Maliin. Sen hallinnollinen keskus on Tillab\xc3\xa9rin kaupunki. Lis\xc3\xa4ksi siihen kuuluu kahdeksan maalaiskuntaa: Anzourou, Ay\xc3\xa9rou, Bibiyergou, Dessa, Inates, Kourteye, Sakoira ja Sinder. T\xc3\xa4rkeimm\xc3\xa4t elinkeinot ovat osin keinokasteluun perustuva maanviljely (hirssi, durra, riisi) sek\xc3\xa4 paimentolaisten harjoittama karjanhoito.'